Document ID: /roh_data/filtered/fineweb-2-filterrobots_roh.jsonl.gz/59439

En questa funcziun variada essas Vus la persuna responsabla per las prestaziuns finanzialas da l'emprima pitga. Quellas furman la basa d'existenza ed èn l'element il pli impurtant da noss sistem da las trais pitgas.
Ina da Vossas incaricas principalas è da calcular e da disponer davart las rentas da vegliadetgna da l'AVS, las rentas da l'AI sco era davart ils dretgs sin in'indemnisaziun a persunas dependentas d'agid e sin ina diaria. En pli faschais Vus las calculaziuns anticipadas da la renta e las partiziuns d'entradas en cas da divorzi. Per persunas cun periodas d'assicuranza a l'exteriur iniziais Vus la procedura bilaterala per dretgs sin ina renta da l'exteriur. Voss champ da lavur interessant e varià vegn cumplettà cun l'incumbensa da dar scleriment via telefon u per e-mail a clientas e clients sco er a partenarias e partenaris interns ed externs.
Vus avais terminà cun success ina scolaziun da basa commerziala e disponis d'intgins onns experientscha professiunala pratica en il sectur da las assicuranzas socialas u en l'administraziun publica. Vus essas ina persunalitad iniziativa che lavura gugent a moda autonoma ed en atgna responsabladad. Vus vesais connexs professiunals e savais applitgar senza difficultads disposiziuns ed instrucziuns legalas. Vus represchentais nossas valurs cun satisfar als basegns ed als giavischs da nossas clientas e da noss clients a moda umana ed orientada a lur basegns e cun far servetschs irreproschabels.